แฟนผมมีประจำเดือน14-18 มิย แล้วผมมีอะไรกับแฟนวันที่1 กค. แต่ผมใส่ถุงยางนะครับ ตอนนี้ผ่านมา19วัน แล้ววันที่19แฟนผม เหมือนจะอ่อนเพลีย แล้วอาเจียนแล้วก็เหมือนจะมีไข้ท้องเสีย แต่ก่อนหน้านี้วันที่18กค แฟนผมออกกำลังกายอย่างหนักอะครับ ผมอยากทราบว่าเกิดจากอะไร แต่(ตอนผมมีอะไรกับแฟนครั้งแรกที่ใส่ถุงผม ไม่เสร็จครับแต่ผมใส่ถุงอย่าง รอบที่2ผมมีอะไรกับแฟนแต่เสร็จแล้ว ผมก็เอาไปทิ้งอะครับ แต่ก็ใส่ถุงยาง) #ผมอยากรู้ว่าแฟนมีโอกาศท้องไหมครับ
สวัสดีค่ะ หากประจำเดือนมาวันที่ 14 มิ.ย. แล้วได้มีเพศสัมพันธ์วันที่ 1 ก.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากได้ใส่ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18% ค่ะหากในตอนนี้ ประจำเดือนยังไม่มา อาจลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการมีไข้ ท้องเสีย อาเจียน อ่อนเพลีย ก็ไม่น่าใช่อาการของการตั้งครรภ์ หากมีอาการไข้จริง ก็น่าจะเกิดจากอาหารเป็นพิษ หรือลำไส้อักเสบติดเชื้อเฉียบพลันได้ สำหรับการออกกำลังกายหนักไป ย่อมทำให้ร่างกายอ่อนเพลียได้ และทำให้ประจำเดือนมาล่าช้าได้ด้วยในเบื้องต้น ควรดื่มน้ำเปล่ามากๆ และดื่มน้ำเกลือแร่ร่วมด้วย เพื่อบรรเทาอาการอ่อนเพลีย ทานเฉพาะอาหารอ่อน อาหารที่ย่อยง่าย ไม่ทานอาหารรสจัด ไม่ทานอาหารมันๆ เช่น ของทอด ของผัด เป็นต้น หากอาการไม่ดีขึ้น โดยเฉพาะมีท้องเสียบ่อย อาเจียนมาก ดื่มน้ำและทานอาหารไม่ได้ ก็ควรไปพบแพทย์เพื่อตรวจค่ะ